Palatium Nestoris
Palatium Nestoris sive Neograece Ανάκτορο του Νέστορα (nomen ab archaeologis hodiernis datum) est aedificium principale urbis Mycenaeae Pyli in Messenia Graeciae, cuius ruinae fere 3 chm. a vico Chora occidentem et meridiem versus distant et fere 17 chm. a Pylo hodierno boream versus. Antiquitates ibi repertae partim in museo archaeologico oppidi Chorae servantur, partim Athenis apud Museum Archaeologicum Nationale. Intra palatium anno 1939 repertae sunt fere mille tabulae scriptura lineari B inscriptae, quarum maxima pars in serie domorum "archiva" nuncupatorum iacebant.